stanford-oval/wikipedia huggingface dataset:
מושל אלבמה
היסטוריה

טריטוריית אלבמה  הוקמה ב-3 במרץ 1817 על שטחה המזרחי של טריטוריית מיסיסיפי. בתקופה בה היא התקיימה כיהן בה מושל אחד בלבד שמונה על ידי נשיא ארצות הברית. מושל זה היה ויליאם ואייט ביב, שעם קבלתה של אלבמה כמדינה, הוא היה למושלה הראשון.
ב-14 בדצמבר 1819 התקבלה אלבמה כמדינה בארצות הברית. ב-11 בינואר 1861 היא פרשה מן האיחוד וב-4 בפברואר הייתה לאחת מהחברות המייסדות של קונפדרציית המדינות של אמריקה (הקונפדרציה). לאחר תום מלחמת האזרחים, הייתה אלבמה במהלך תקופת השיקום חלק מ"המחוז הצבאי השלישי", שלקח על עצמו חלק מהשליטה על מינויי המושל. ב-14 ביולי 1868 התקבלה אלבמה מחדש כמדינה בארצות הברית.
חוקת אלבמה הראשונה, שכוננה ב-1819 קבעה שהמושל ייבחר אחת לשנתיים, ושהוא יוכל לכהן בתפקידו לא יותר מארבע שנים מתוך שש. מגבלה זו נותרה על כנה עד לחוקת 1868, שהתירה בפשטות למושלים לכהן תקופות כהונה של שנתיים. חוקת אלבמה הנוכחית, שכוננה ב-1901 האריכה את תקופת הכהונה לארבע שנים, אך לא התירה למושלים לכהן יותר מתקופת כהונה אחת. תיקון לחוקה שהתקבל ב-1968 התיר למושלים לכהן שתי תקופות כהונה רצופות. מושל שכיהן שתי תקופות כהונה רצופות, יכול להתמודד לכהונה נוספת לאחר שהמתין לתום תקופת הכהונה הבאה. עד 1901 לא צוין בחוקה התאריך המדויק לתחילת כהונת המושל. חוקת 1901 קבעה שמושל יושבע לתפקידו ביום שני הראשון שלאחר יום שלישי השני של חודש ינואר שלאחר הבחירות. עם זאת, ב-1911 פסק בית המשפט העליון של אלבמה שתקופת כהונת המושל מסתיימת בחצות שבין יום שני לשלישי, וכהונת המושל הבא מתחילה למחרת, ללא קשר לשאלה אם הוא הושבע לתפקידו אם לאו.
משרת סגן המושל נוצרה ב-1868, בוטלה ב-1875, ונוצרה מחדש ב-1901. על פי החוקה הנוכחית, במקרה של היעדרות המושל מתחומי המדינה למשך זמן העולה על עשרים יום, סגן המושל הופך למושל בפועל, ובמקרה בו מתפנה משרת המושל, הופך סגנו למושל לכל דבר ועניין. בנוסחים הקודמים של החוקה נאמר שסמכויות המושל "מועברות" לסגנו, ולא נאמר בהכרח שהוא הופך למושל, אך רשימות המושלים הרשמיות כוללות את סגני המושלים שהיו למושלים באופן זה. המושל וסגן המושל לא מתמודדים בבחירות באותו פתק בחירה.
ביאורים

↑  סגן המושל הוא ממפלגתו של המושל, אלא אם כן צוין אחרת.
1 2  התפטר כדי לאייש מושב בסנאט של ארצות הברית.
↑  בתחילת כהונתו של ויליאם סמפורד הוא שהה מחוץ למדינה לצורך טיפול רפואי. כנשיא הסנאט של אלבמה, שימש ג'לקס כממלא מקומו. בהמשך נפטר סמפורד וג'לקס התמנה כמושל במקומו.
↑  הבחירות הראשונות לאחר חוקת 1901 שהיו לתקופת כהונה של ארבע שנים.
↑  מ-25 באפריל 1904 ועד 5 במרץ 1905 שהה ג'לקס מחוץ לאלבמה לצורך טיפול רפואי. כסגן המושל, שימש קנינגהם כמושל בפועל בתקופה זו.
↑  התפטר עקב הרשעה בפלילים.
↑  התפטר כחלק מעסקת טיעון.
הערות שוליים

↑  Alabama Governors, באתר מחלקת הארכיונים וההיסטוריה של אלבמה
| מושלי מדינות ארצות הברית ארצות הברית |
| --- | --- | --- |
| מושלי מדינות ארצות הברית | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג •  ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| ראו גם | נשיא ארצות הברית • זכויות המדינות בארצות הברית |  |
יגואר XK180

| --- | --- |

 מאפיינים כלליים
 יצרן:  יגואר (יצרן רכב)
 שנות ייצור:  1998 (מכונית קונספט)
 יחידות שיוצרו:  2
 הרכבה:  בריטניה בריטניה
 סיווג:  רודסטר
 מרכב:  מנוע קדמי, הנעה אחורית
 אורך:  4,417 מ"מ
 רוחב:  1,821 מ"מ
 משקל:  1,565 ק"ג
 בסיס גלגלים:  2,461 מ"מ
 מפרט טכני
 מנוע:  V8 צילינדרים, 4 שסתומים לצילינדר, 4.0 ליטר
 הילוכים:  תמסורת אוטומטית - 5 מהירויות
 מהירות מרבית:  290 קמ"ש
 מעצב:  Keith Helfet (אנ')
יגואר XK180 (באנגלית: Jaguar XK180) היא מכונית קונספט בתצורה מכונית ספורט רודסטר בעלת 2 מושבים, מתוצרת יצרנית רכבי היוקרה יגואר, אשר הוצגה בשנת 1999 בבריטניה.
"יגואר XK180" נבנתה כדי לחגוג את יום השנה ה-50 לייצור יגואר XK120.
"יגואר XK180"

"יגואר XK180" הוצגה לראשונה בתערוכת הרכב של פריז בשנת 1998.
2 דלתות.
2 מושבים.
מנוע קדמי, מנוע בנזין, הנעה אחורית.
תמסורת אוטומטית - 5 מהירויות מתוצרת מרצדס-בנץ.
בלמים בגודל 355.6 מ"מ מלפנים ו-304.8 מ"מ מאחור, מתוצרת "Brembo" (אנ').
חבילת הטיפול ששימשה ב"יגואר XK180" הייתה CATS (Computer Active Technology Suspension), אשר שימשה גם ב"יגואר XK-R" (אנ'). שיפורים אלה כללו הגדרות יחידת בקרה אלקטרוניות מתוקנות והגדרות בולם מתוקנות לטיפול מתוח ודינמי כמו גם קפיצים משודרגים להגברת נוקשות הגלגול. החבילה כללה גם יחס משתנה מחודש, ומערכת היגוי רגישה למהירות.
המתלה של דגם ה"יגואר XK180" מבוסס על זה של ה-"יגואר XKR", עם בולמי אלומיניום בסגנון מרוץ המשולבים ביחידות קפיצים / בולמים.
"יגואר XK180" > תאוצה

תאוצה בין 0–100 קמ"ש היא 4.5 שניות.
זינוק למרחק 400 מטר - 13.5 שניות במהירות של 171 קמ"ש.
ראו גם

יגואר (יצרן רכב)
יגואר XK140
יגואר XK150
ברטונה פיראנה
יגואר C-XF (אנ')
הערות שוליים

↑  "יגואר XK180" caradvice.com.au/836531/design-review-jaguar-xk180-concept-1998
↑  "יגואר XK180" coys.co.uk/cars/jaguar-xk180-concept-evocation
↑  "יגואר XK180" קונספט Marus, Michelle. "Jaguar XK180 Concept Replica Will Put a Dent in Your Wallet". The Drive. Retrieved 5 December 2018.
↑  "יגואר XK180" jaguarheritage.com/car/1998-jaguar-xk-180-concept-car
↑  "יגואר XK180" topgear.com/car-news/concept/we-cant-believe-jaguar-didnt-build-xk180
יגואר S-Type (1963)

ערך זה עוסק בדגם כלי רכב. אם התכוונתם ליגואר S-Type (1999), ראו .
| --- | --- |

Jaguar S-Type, שנת 1966
 מאפיינים כלליים
 יצרן:  יגואר
 שנות ייצור:  1963–1968
 הרכבה:  בריטניה
 מודל קודם:  יגואר MK2
 מודל אחריו:  Jaguar 420
 מרכב:  Front-engine, rear-wheel-drive layout
 אורך:  4,750 מ"מ
 רוחב:  1,683 מ"מ
 גובה:  1,416 מ"מ
 משקל:  1,625 ק"ג
 בסיס גלגלים:  2,730 מ"מ
 מפרט טכני
 מנוע:  6 צילינדרים, בטור, 3,442 סמ"ק המפיק 213 כ"ס ב-5,500 סל"ד  6 צילינדרים, בטור, 3,781 סמ"ק המפיק 223 כ"ס ב-5,500 סל"ד
 הילוכים:  תמסורת ידנית - 4 מהירויות  תמסורת ידנית - 4 מהירויות + הילוך אוברדרייב (overdrive) (אופציונלי)  תמסורת אוטומטית - 3 מהירויות
 מהירות מרבית:  185 קמ"ש (דגם 3.4 ליטר תמסורת ידנית + אוברדרייב)  190 קמ"ש (דגם 3.4 ליטר תמסורת אוטומטית)  201 קמ"ש (דגם 3.8 ליטר תמסורת ידנית + אוברדרייב)  187 קמ"ש (דגם 3.8 ליטר תמסורת אוטומטית)
יגואר S-Type  (באנגלית: Jaguar S-Type) היא מכונית סלון, 5 מושבים, מתוצרת יגואר שיוצרה בבריטניה בין השנים 1963–1968.
מדגם "יגואר S-Type" נפח מנוע 3.4 ליטר יוצרו 9,928 יחידות.
מדגם "יגואר S-Type" נפח מנוע 3.8 ליטר יוצרו 15,056 יחידות.
דגמי יגואר S-Type (1963)

3.4 ליטר (Jaguar 3,4 Litre S-Type)
3.8 ליטר (Jaguar 3,8 Litre S-Type)
תאוצות דגמי "יגואר S-Type"

10.0 שניות בין מהירות 0-97 קמ"ש (דגם 3.4 ליטר אוטומט)
13.9 שניות בין מהירות 0-97 קמ"ש (דגם 3.4 ליטר תמסורת ידנית + אוברדרייב)
11.5 שניות בין מהירות 0-97 קמ"ש (דגם 3.8 ליטר אוטומט)
10.3 שניות בין מהירות 0-97 קמ"ש (דגם 3.8 ליטר תמסורת ידנית + אוברדרייב)
גלריה

יגואר S-Type
יגואר S-Type, שנת 1967
יגואר S-Type, שנת 1965
יגואר S-Type, שנת 1968
יגואר S-Type, שנת 1966 - מבט לתא הנהג
יגואר S-Type, שנת 1966 - מבט למנוע 3.8 ליטר
לוגו יגואר S-Type, שנת 1966
יגואר S-Type, שנת 1966
יגואר S-Type, שנת 1966 - מבט למושבים הקדמיים
יגואר S-Type, שנת 1966 - מבט למושבים האחוריים
יגואר S-Type
יגואר S-Type, שנת 1966 - מבט לתא הנהג
יגואר S-Type, שנת 1966 - מבט לשעוני הבקרה (מימין: מד אוץ, משמאל: מד טורים, למטה משמאל: שעון אנלוגי)
יגואר S-Type, שנת 1966 - המתגים ושעוני הבקרה (מימין לשמאל: מד חום המנוע, מד שמן, מד מכל דלק, מד מתח חשמלי)
יגואר S-Type, שנת 1966
יגואר S-Type, שנת 1966
ראו גם

יגואר
יגואר MK2
יגואר Mark X
יגואר XKSS
יגואר S-Type (1999)
לקריאה נוספת

"יגואר S-Type (1963)" - תמונות
הערות שוליים

↑  "יגואר S-Type (1963)" - מפרט טכני .car-nection.com/jagbase/jagstype
↑  "יגואר S-Type (1963)" tradeuniquecars.com.au/feature-cars/1504/jaguar-s-type-(1963-68)-review
↑  "יגואר S-Type (1963)", 3.8 ליטר - מפרט טכני  carfolio.com/specifications
מחשב שקט

מידור פנימי בתוך מארז המחשב לשיפור הבידוד האקוסטי, לצד מאווררים גדולים מהרגיל וגופי קירור גדולים מהרגיל
מחשב שקט הוא מחשב אישי שהפעלתו מפיקה, באופן משמעותי, פחות רעש מהמקובל. הגדרת מחשב כמחשב שקט היא הגדרה סובייקטיבית. אולם, הוצע להגבילה בתקן הקובע כי מחשב כזה אינו יכול להפיק רעש של יותר מ-30dB‏.
מחשב שקט טיפוסי מכיל אמצעי קירור שקטים, כגון מאווררים חזקים, חריצי אוורור רחבים המאפשרים למאווררים לפעול במאמץ קטן וגופי קירור גדולים המאפשרים לצמצם בעבודת המאווררים. הוא מכיל גם מחיצות מידור פנימיות, בתוך מארז המחשב המבודדות אקוסטית חלקים רועשים של המחשב, שאינם דורשים אוורור רב, משאר המחשב, המאוורר היטב. חלקים כאלה הם הכונן הקשיח וכונן הדיסקים. מעבר לזאת, רגליות המחשב עשוי להיות מצוידות בבולמי זעזועים או בריפוד המפחית את מעבר גלי הקול ממוצק למוצק.
מחשב שקט עשוי לשמש לפעילויות הדורשות עבודה שקטה, כגון צפייה בקולנוע ביתי או עריכת וידאו, לעבודה במקום בו יש להיות בשקט כגון עבודת שרת ביתי או משרדי, לעבודה במשך הלילה בחדר שינה או לעבודה בספרייה. מחשב כזה יכול לשמש גם אנשים שרגישים לרעש באופן קיצוני, כמו אנשים עם לקות קשב, ריכוז והיפראקטיביות או אנשים עם ויסות חושי פגום.
הערות שוליים

↑  What is a "Silent" Computer?
↑  Fundamentals - Designing a quiet PC
מחשבה חופשית

אמנון ותמר, פרח המזוהה עם מחשבה חופשית
מחשבה חופשית היא תפיסה פילוסופית לפיה צריך כל אדם לבסס עמדה לגבי האמת לפי היגיון, התנסות, חוויה אישית ואימפרסיוניזם (התרשמותיות) בלי להתבסס על תפיסת עולמה של סמכות מסוימת, של מסורת או של דוגמה דתית תוך דחיית האמונה. היישום הקוגניטיבי של המחשבה החופשית נקרא "חשיבה חופשית" ומבצעיה נקראים "הוגים חופשיים". המונח נכנס לשימוש במאה ה-17 לתאר את העיסוק החופשי שהתפתח אז במסורות הדתיות ובדוגמה הנוצרית. המושג מקושר לעיתים קרובות לביקורת על הדת, כפירה, אגנוסטיות, ואתאיזם. שורשי עקרון המחשבה החופשית נעוצים כבר בעת העתיקה, חשיבה ביקורתית כנגד הדת, הממסד והנורמות שגשגו בתקופה ההלניסטית, בין היתר בזכות משנתו של סוקרטס, שחי כמה עשרות שנים קודם לכן. רבים מייחסים השפעה גם לרפורמציה הפרוטסטנטית, תקופת הרנסאנס ועידן הנאורות על החשיבה החופשית במערב.
שנת 1600 נחשבת בעיני רבים כציון דרך בהיסטוריה של המחשבה החופשית בשל הוצאתו להורג של ג'ורדנו ברונו, נזיר מהמסדר הדומיניקני, אסטרונום, מדען ופילוסוף איטלקי שהוצא להורג בשל סתירה בין תאוריה אסטרונומית לאמונת הכנסייה הקתולית.
המחשבה החופשית קודמה באירופה בידי פילוסופים בני תקופת ההשכלה כדוגמת ג'ון לוק ווולטר.
בארצות הברית של סוף המאה ה-19 ותחילת המאה ה-20 התפתחה תנועה חברתית בעלת שם זהה (Freethought) ובעלת מאפיינים אנרכיסטיים, שדגלה בביקורת על הממסד הדתי ובהפיכת הפרט לחופשי מבחינה פוליטית ורוחנית. רעיונותיה נתמכו על ידי כתבי עת פילוסופים בתקופה כדוגמת ליברטי ועל ידי הוגי דעות אנרכו-אינדיבידואליסטים שונים.
ראו גם

ניהליזם
ספקנות
מחשב צלילה

מחשב צלילה עם אינטגרציה אלחוטית אוויר ופונקציות נייטרוקס
מבנה סכמטי של מחשב צלילה
מחשב צלילה הוא כלי שימושי עבור הצולל. תפקידו של מחשב זה הוא הצגת נתונים לצולל בזמן-אמת. בעזרת מחשב הצלילה ניתן לתכנן את הצלילה הבאה על-סמך צלילות קודמות ולהתייחס למגבלות הזמן והעומק המרביים המותרים. בזכות היכולת של המחשב לנתח ולהציג את הנתונים בזמן-אמת הצולל יכול לתכנן המשך הצלילה והגנה מפני סכנות צלילה אם חרג מהתוכנית המקורית של הצלילה. דוגמה לכך היא על ידי התרעה אם הצולל מסתכן בכך שהוא עולה במהירות גבוהה מהמותר (כעשרה מטרים לדקה), או עומד לחרוג מטבלאות הדקומפרסיה.
כמו כן, המחשב פועל גם בשעת מנוחת הצולל, מחוץ למים, מעדכן תמידית את נתוני הדקומפרסיה של הצולל כך שאם הצולל ירצה להיכנס למים לפני שהסתיימה תקופת המנוחה המינימלית - המחשב יתריע על כך. היות שהמחשב שומר את נתוני הצלילות הקודמות ומשמש ככלי עזר בתכנון צלילות עתידיות הוא נחשב ככלי אישי ולא ניתן להעביר אותו מצולל לצולל אלא אם עברו 24 שעות מהצלילה האחרונה בה שימש המחשב. במקרה של תאונת צלילה המחשב מאפשר לעקוב אחר נתוני הצלילה והמנוחה של הצולל.
סוגי מחשבי צלילה

המחשבים נבדלים במתן פרמטרים עבור הצולל, הפרמטר המרכזי הוא עומק הצולל וזמן צלילה עם זאת קיימים במחשב הצלילה נוסחאות המאפשרות חישובי טבלאות דקומפרסיה. כמו כן במחשבים מסוימים מתבצעים חישובים נוספים המושפעים מגזים נוספים, כגון חמצן והליום.
ישנם מחשבי צלילה המתחברים למכל הצלילה, כך יכול הצולל לדעת כמה אוויר נשאר לו על פי הלחץ במכל ומהי צריכת האוויר של הצולל.
יולה (חברה)

| --- | --- |

 נתונים כלליים
 תקופת הפעילות:  2011–הווה (כ־13 שנים)
 מיקום המטה:  הלסינקי 
 ענפי תעשייה:  מערכת הפעלה ניידת 
 מוצרים עיקריים:  טלפונים חכמים, טאבלטים, תוכנה (SailfishOS)
  
 jolla.com
 
Jolla Phone -סמארטפון מבוסס sailfish OS
יולה (בפינית: Jolla, השם המלא: Jolla Oy, כלומר יולה בע"מ) היא יצרנית טלפונים סלולריים. החברה הוקמה על ידי מספר יוצאי נוקיה בעקבות ביטול מיזם מיגו בחברה. היום, לחברה טלפון אחד, יולה פון. מערכת ההפעלה של החברה, Sailfish OS מבוססת על לינוקס וברובה זמינה דרך מיזם התוכנה החופשית Mer.
הערות שוליים

↑  רישום יולה באתר הפטנטים והסימנים המסחריים בפינלנד
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
יולוס אנטוניוס

| --- | --- |
 לידה:  43 לפנה״ס רומא העתיקה 
 התאבד:  2 לפנה״ס (בגיל 41 בערך) 
 שם לידה:  Iullus Antonius 
 מדינה:  רומא העתיקה 
 בן או בת זוג:  קלאודיה מרקלה  יוליה אוגוסטי פיליאה 
 
יולוס אנטוניוס (לטינית: Iullus Antonius;‏ 43–2 לפנה"ס), אציל ופוליטיקאי רומאי שפעל בתקופת האימפריה המוקדמת.
תולדות חייו

אנטוניוס נולד ברומא בשנת 43 לפנה"ס, אביו מרקוס אנטוניוס היה חלק מהטריומווירט ואחד האנשים החזקים ביותר ברומא ואמו פולביה אנטוניה הייתה צאצאית של האחים גרקכוס והמצביא סקיפיו אפריקאנוס.
אמו של אנטוניוס ניסתה, ביחד עם דודו לוקיוס אנטוניוס, להנהיג מרד באיטליה כנגד שלטונו של אוקטביוס אולם ניסיון זה לא צלח והמורדים הובסו. כתוצאה מכך פולביה הוגלתה לסיקיון שם היא נפטרה בשנת 40 לפנה"ס. בינתיים אוקטביוס ומרקוס אנטוניוס השלימו ביניהם וחידשו את בריתם וכדרך לחיזוק הברית מרקוס אנטוניוס נשא לאישה את אוקטביה שהייתה אחותו של אוקטביוס.
אנטוניוס עבר לגור ביוון יחד עם אביו ואמו החורגת ושאר משפחתם. אולם בשנת 36 לפנה"ס מרקוס אנטוניוס נטש את משפחתו וחידש את יחסיו עם קלאופטרה השביעית מלכת מצרים מכיוון שנזקק לכספיה למען מימון הפלישה לאימפריה הפרתית אותה תכנן. בניגוד לאחיו הבכור אנטיליוס אנטוניוס לא התלווה אל אביו כשזה עבר לחיות בחצר המלוכה שבאלכסנדריה.
אנטוניוס חזר עם אמו החורגת לרומא, והיא המשיכה לגדלו כאילו היה בנה. אוקטביה השיאה אותו בשנת 21 לפנה"ס לאחותו החורגת קלאודיה מרקלה שהתגרשה ממרקוס ויפסניוס אגריפס באותה שנה במצוות אוגוסטוס, לזוג נולד בן בשם לוקיוס אנטוניוס.
אנטוניוס נכנס לחיים הציבוריים וכיהן כפראיטור בשנת 13 לפנה"ס, כקונסול בשנת 10 לפנה"ס וכפרוקונסול של אסיה בשנים 6-7 לפנה"ס. אנטוניוס זכה להערכה רבה מצדו של אוגוסטוס, ככל הנראה בהשפעת אמו החורגת שסייע לו בקידום הקריירה הפוליטית שלו.
אנטוניוס היה מאהבה של יוליה בת אוגוסטוס וכשהדבר התגלה בשנת 2 לספירה אוגוסטוס גזר עליו עונש מוות אולם הוא הספיק להתאבד לפני ביצוע עונשו. למרות שבאופן רשמי הוא הואשם בניאוף ייתכן שאנטוניוס היה בעל כוונת פוליטיות ואף קשר כנגד שלטונו של אוגוסטוס, ההיסטוריון דיו קסיוס מציין שהוא היה "בעל שאיפות למלוכה".
מושל אילינוי

| --- | --- |


 איוש נוכחי:  ג'יי. בי. פריצקר
 תאריך כניסה לתפקיד:  14 בינואר 2019
 דרכי מינוי:  בחירות כלליות
 תחום שיפוט:  אילינוי אילינוי
 מעון:  מעון מושל אילינוי 
 מושב המשרה:  ספרינגפילד
 משך כהונה קצוב:  ארבע שנים, ללא הגבלת כהונה
 ייסוד המשרה:  6 באוקטובר 1818
 איוש ראשון:  שדרק בונד
 אתר רשמי
 
מושל אילינוי הוא המושל של מדינת אילינוי, שבארצות הברית הפועל מתוקף החוקה המקומית. המושל נבחר על ידי בחירה ישירה של תושבי המדינה. המושל אחראי לביצוע חוקים שנחקקו על ידי האספה הכללית באילינוי. אילינוי היא אחת מ-14 מדינות ללא מגבלה על כהונת המושל. בנוסף על כך, המושל הוא המפקד העליון על כוחות היבשה, האוויר והים של המדינה.
המושל ה-43 והנוכחי הוא ג'יי. בי. פריצקר מן המפלגה הדמוקרטית שנכנס לתפקידו ב-14 בינואר 2019.
תקופת כהונתו של מושל אילינוי היא 4 שנים, ואין הגבלה על מספר הכהונות שמושל יכול לכהן. ההשבעה בדרך כלל מתקיימת ביום שני השני בינואר לאחר בחירות המתקיימות בנובמבר. התנאים ההכרחיים למושל:
בן 25 לפחות
אזרח ארצות הברית
תושב אילינוי במשך 3 שנים לפני הבחירות
מגוריו של המושל ממוקמים בספרינגפילד, בירת המדינה. המושל הראשון שגר במגורים אלו היה ג'ואל אולדריך מאטסון בשנת 1855. זהו אחד משלושת מעונות המושל הישנים ביותר שעדיין בשימוש בארצות הברית. עם זאת, כמה מן המושלים (ובהם רוד בלאגוייביץ') בחרו שלא להשתמש במעונות המושל הרשמי. מושלים אלו בחרו לנסוע ברכב או במטוס לספרינגפילד ביתם.
אם על המושל המכהן נבצר למלא את תפקידו או שהחליט להתפטר, סדר הירושה הוא כדלקמן:
| # |  | תפקיד | נושא המשרה הנוכחי |
| --- | --- | --- | --- |
| 1 |  | סגנית המושל | ג'וליאנה סטרטון |
| 2 |  | התובע הכללי | קוואמי ראול |
| 3 |  | מזכיר המדינה | ג'סי ווייט |
היסטוריה

טריטוריית אילינוי הוקמה ב-1 במרץ 1809 מתוך שטחה של טריטוריית אינדיאנה. במשך התקופה בה היא התקיימה כיהן בה מושל אחד בלבד, ניניאן אדוארדס, שמונה על ידי נשיא ארצות הברית, ולימים כיהן גם כמושל אילינוי השלישי לאחר היותה למדינה. ב-3 בדצמבר 1818 התקבלה אילינוי כמדינה בארצות הברית. שטחה כלל את החלק הדרומי של טריטוריית אילינוי, ושאר החלקים הועברו לטריטוריית מישיגן.
חוקת אילינוי, שכוננה ב-1818, קבעה שמושל המדינה ייבחר מדי ארבע שנים לתקופת כהונה שתתחיל ביום שני הראשון של חודש דצמבר לאחר הבחירות. חוקת 1848 העבירה את מועד תחילת כהונת המושל ליום שני הראשון של חודש ינואר, החל מ-1849, ובכך קוצרה תקופת כהונתו של המושל שנבחר ב-1844 באופן חד פעמי לשנתיים. עד כינון החוקה של 1870 לא התאפשרה בחירה של המושל לתקופת כהונה נוספת.
משרת סגן המושל נוצרה כבר בחוקה הראשונה כמי שמבצע את תפקידי המושל במקרה שמשרת המושל מתפנה. בחוקת 1848 שונה הנוסח כך שסמכויות המושל "עוברות" לסגן המושל במקרה שהמשרה מתפנה. בחוקה הנוכחית, שכוננה ב-1970 נאמר, שבמקרה של התפנות המשרה, הופך סגן המושל למושל, ושהמושל וסגנו נבחרים באותו פתק בחירה.
רק המושל ה-14, ריצ'רד אוגלסבי, כיהן יותר מתקופת כהונה רצופה אחת. אוגלסבי כיהן שלוש תקופות כהונה בשנים 1869-1865, עשרה ימים במהלך חודש ינואר 1873, ובין השנים 1885–1889.
ביאורים

↑  סגן המושל הוא ממפלגתו של המושל, אלא אם כן צוין אחרת.
↑  התפטר כדי לאייש מושב בבית הנבחרים של ארצות הברית.
↑  על פי שינוי בחוקה שונה מועד כהונת המושל ולפיכך קוצרה תקופת כהונתו הראשונה של פרנץ' באופן חד פעמי לשנתיים.
1 2  התפטר כדי לאייש מושב בסנאט של ארצות הברית.
↑  התפטר כדי לכהן כשופט בבית המשפט הפדרלי לערעורים בסבב השביעי.
↑  על פי לוח הזמנים שנקבע בחוקת אילינוי מ-1970, הבחירות של 1976 היו לתקופת כהונה של שנתיים, כדי שבהמשך לא יערכו הבחירות בשנים בהם נערכות הבחירות לנשיאות ארצות הברית.
הערות שוליים

↑  "Election Results". Elections.il.gov. נבדק ב-1 בינואר 2021. {{cite web}}:  (עזרה)
↑  "Illinois Governor Has Pricey Commute". CBS News. 11 בפברואר 2009. נבדק ב-14 בדצמבר 2011. {{cite news}}:  (עזרה)
↑  "Constitution of the State of Illinois - ARTICLE V - THE EXECUTIVE". Government of Illinois. נבדק ב-29 באוקטובר 2018. {{cite web}}:  (עזרה)
| מושלי מדינות ארצות הברית ארצות הברית |
| --- | --- | --- |
| מושלי מדינות ארצות הברית | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג •  ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| ראו גם | נשיא ארצות הברית • זכויות המדינות בארצות הברית |  |
טלי רובין

| --- | --- |
אין תמונה חופשית
 לידה:  25 ביוני 1982 (בת 42)
 מדינה:  ישראל 
 פרופיל ב-IMDb
 
טלי רובין (נולדה ב-25 ביוני 1982) היא שחקנית ישראלית.
ביוגרפיה

רובין נולדה וגדלה בגבעה הצרפתית בירושלים. בצעירותה התנדבה במד"א כמתנדבת נוער וחובשת ובוגרת במשך 6 שנים, רקדה בלהקות מחול מודרני ובגיל 19 החלה ללמוד משחק, למדה שנה בסטודיו למשחק ניסן נתיב והיא בוגרת בית הספר למשחק של יורם לוינשטיין. בין חבריה לכיתה בסטודיו של יורם לווינשטיין היו רותם זיסמן-כהן, שני כהן, טלי שרון ורינת מטטוב.
קריירה > תיאטרון בית ליסין

ב-2004 רובין שיחקה בהצגה "סינית אני מדברת אליך" (לצד מירב גרובר ושרון אלכסנדר) עליה הייתה מועמדת לפרס התיאטרון הישראלי לשחקנית המבטיחה של השנה (2005), בשנת 2005 שיחקה ב"אונור" (לצד עודד קוטלר וליאורה ריבלין) עליה הייתה מועמדת לפרס התיאטרון הישראלי לשחקנית המבטיחה של השנה (2006), ב־2007 שיחקה בהצגה "ריגוש" (לצד דפנה רכטר ויורם חטב) ו"קפה ערבה" (לצד אסי לוי ויורם טולדנו).
קריירה > תיאטרון "הבימה"

ב-2008 שיחקה בהצגה "המחלוקת" (לצד רינת מטטוב ולביא זיטנר), ב־2009 השתתפה בפרויקט שייקספיר בתיאטרון ונציה, ב-2011 שיחקה ב"כתם לידה" (לצד אלכס אנסקי ורובי פורת-שובל) ב־2013 שיחקה בהצגה "את אותו הים" (לצד סנדרה שדה ויואב דונט).
קריירה > קולנוע

ב-2005 שיחקה בתפקיד הראשי בסרט "הייתה לי ילדות מאושרת" של אורי סיון לצד אסי לוי, עליו הייתה מועמדת לפרס "השחקנית הדרמטית הטובה ביותר" של פרסי האקדמיה לקולנוע וטלוויזיה.
קריירה > טלוויזיה

בשנת 2000 רובין שיחקה בעונה השנייה של הסדרה "שבתות וחגים", ב-2001 שיחקה במיני-סדרה "כנפיים". ב־2005 שיחקה במשך שתי עונות בסדרה המצליחה "בטיפול" לצד אסי דיין. ב־2010 שיחקה במיני סדרה עטורת השבחים "נבלות", ע"פ ספרו של יורם קניוק לצד יהורם גאון, יוסי פולק, עוז זהבי ומיכאל מושונוב, ובסדרה "גירושים נפלאים" לצד אסי לוי ודב נבון. ב־2011 שיחקה בסדרה "2.3 בשבוע" לצד נועה תשבי ואורי פפר.
קריירה > תיאטרון פלייבק

החל משנת 2014 רובין עוסקת בתיאטרון פלייבק עם צוותים רפואיים, חינוכיים וטיפוליים, במסגרת "החברה מאיכילוב".
טלי שפירא שחטר

| --- | --- |

 לידה:  7 באוקטובר 1964 (בת 60) תל אביב, ישראל
 מדינה:  ישראל 
 פעילויות נוספות:  מוזיקאית וסופרת
 טלי שפירא שחטר - אתר רשמי
 
טלי שפירא שחטר (נולדה ב-7 באוקטובר 1964) היא עורכת דין, מוזיקאית וסופרת ישראלית.
ביוגרפיה

טלי שפירא שחטר נולדה בתל אביב בשם טליה שפירא לשולמית (טרכטנברויט) שפירא, זמרת אופרה ולמרדכי שפירא, כלכלן. אמה נולדה באדינץ ואביה בצ'רנוביץ, ובשנת 1948 עלו לישראל. בצעירותה, שפירא שחטר התגוררה בתל אביב ולמדה בגימנסיה העברית "הרצליה".
שפירא שחטר מתגוררת ברמת גן, נשואה לליאור שחטר ולהם שלושה ילדים.
משפטים

שפירא שחטר בוגרת תואר ראשון ותואר שני מהפקולטה למשפטים, אוניברסיטת תל אביב. ב-1991 התקבלה כחברה בלשכת עורכי הדין בישראל. היא עבדה בפרקליטות מחוז תל אביב. בשנים 1991–2000 שימשה כפרקליטה בפרקליטות מחוז תל אביב (פלילי), בשנים 2000–2005 שימשה כפרקליטה בפרקליטות מחוז תל אביב (אזרחי) מחלקת נזיקין. בשנת 2008, פרשה מהשירות הציבורי. בשנים 2004–2017 הייתה בוחנת בבחינת ההסמכה בעל פה של לשכת עורכי הדין. לימדה בפקולטה למשפטים הקריה האקדמית אונו. משנת 2009, עובדת במשרד המשפחתי עם בעלה ליאור, עורך דין ורואה חשבון, מספקת ייעוץ משפטי, עוסקת בגישור ומרצה בענייני משפט.
מוזיקה

בגיל חמש החלה שפירא שחטר ללמוד לנגן על פסנתר, בגיל 15 החלה לכתוב ולהלחין שירים והשתתפה בתחרויות כישרונות צעירים בצה"ל שירתה כסולנית תזמורת חיל האוויר ואף הקליטה עם התזמורת את "חורף", שיר אותו כתבה, הלחינה, עיבדה וביצעה.
בשנת 1990 הוציאה תקליט אריך-נגן בשם "זה לא משנה", בהפקתו המוזיקלית של ירוסלב יעקובוביץ'
שגם הלחין כמה מהשירים. האלבום, שהופץ על ידי NMC, כלל עשרה שירים, וארבעה מתוכם יצאו בסינגלים לרדיו. חברה באקו"ם.
ספרות

שפירא שחטר הוציאה לאור שני ספרי פרוזה: "במקרה, או שלא" (2015) ו"מועמדת יקרה" (2021), שניהם בעריכת לילי פרי. כמו כן, היא מרצה בנושאי ספרות. חברה באגודת הסופרים העברים במדינת ישראל.
ספרות > ספריה

במקרה, או שלא (הוצאת טל-מיד, עורכת: לילי פרי, 2015)
מועמדת יקרה (הוצאת טל-מיד, עורכת: לילי פרי, 2021)
הערות שוליים

1 2 3  אישה – טייפון (ולא במקרה): בעושר ובעוני, מדור הספרים של לאשה, 17 באוגוסט 2015, עמ' 103-102.
↑  חדוה גלילי, הפרקליטה המזמרת, טלי שחטר – עורכת-דין וזמרת. לאשה, 1991,  עמ' 57, 100.
↑  דליה בן ארי, טעות בירוקרטית עלתה לה בחלום חייה כשנפסלה מלהיות שופטת במחוזי, באתר "את", 16 בדצמבר 2021.
↑  כישרונות צעירים נצצו בעיר הנוער, להיטון עולם הקולנוע, 17 בספטמבר 1980.
↑  ג'ודי מוזס, "תפוס כוכב עולה" ישודר ברדיו, האסם, ידיעות אחרונות, 1980.
1 2  קורות חיים, באתר שחטר ושות'.
1 2  טל פרי, עו"ד להיט: הזמרת טלי שכטר, בין היכל הצדק לאולפן, מדריך מעריב, 27 באפריל 1990, עמ' 19.
↑  ליאת קליינבאום, פסטיבל הזמר, מגזין המקומי של הגמנסיה הרצליה, 1980.
↑  אלון פלד, 15 המופלאים, מעריב לנוער, ספטמבר 1980, עמ' 12.
↑  ברק אטקין, על כנפי הקצב, בטאון חיל האוויר, פברואר 1982, עמ' 39.
↑  השיר "חורף"
↑  יחזקאל אדירם, ידיעות אחרונות, 1990.
↑  טל פרי, טיפות רוק, מעריב, 1990.
↑  עמוס אורן, טלי שחטר. זה לא משנה, ידיעות אחרונות, 1990.
↑  עמוס אורן, הזמרות שיעשו את הקיץ/ תקליט, ידיעות אחרונות, 11 ביולי 1990.
↑  חברי אגודת הסופרים העברים במדינת ישראל
| --- | --- |
בקרת זהויות :  NLI: 987007590404005171  GND: 108165497X  LCCN: no2015159329  VIAF: 317132796   WorldCat (עם VIAF): 317132796